
Esselamu alejkum.  

Naime htio bih da znam da li mi je dozvoljeno da klanjam iza osobe koja je stava da je brada u islamu laž, kako ljudi nisu imali žileta zato se nisu brijali. Zatim, da je bereket u tome kad polozimo novac na banku a kamatu koju nam daje banka podjelimo siromasima. Napomenuo bih da ta osoba prakticira određene sunete kao sto je dizanje ruku, ***[zikr](https://pitajucene.com/search/zikr/questions/ "Pretraži pitanja o zikru")*** poslije ***[farz](https://pitajucene.com/search/Farz/answers/ "Pretraži odgovore za Farz")*** namaza, kako ona kaže da je “vehabijski” orjentisana.


* 
* 
* 
* 
* 
* 
* 

 
KLANJANJE NAMAZA ZA DŽAHILOM

lejkumusselam ve rahmetullahi ve berekatuhu.


Hvala Allahu i neka je salavat i selam na posljednjeg vjerovjesnika, a zatim:


Postoje ljudi koji su džahili (neznalice). Džahil (neznalica) je onaj ko nema znanja o nečemu ili ima poimanje nečega drugačije od onoga kako je u stvarnosti.


Učenjaci Usulul-fikha dijele džahile na dvije vrste: besit i murekkeb.


Džahil besit ili jednostavni neznalica je onaj koji ne zna i zna da ne zna.


Džahil murekkeb ili dvostruki neznalica je onaj koji ne zna, a tvrdi ili misli da zna. Njegov džehl je sastavljen od dva džehla: nema znanja i ne zna da ne zna.


Osoba spomenuta u pitanju je džahil murekkeb, jer u gore navedenim pitanjima on ne samo da nema znanja, nego je ubjeđen da zna, a to ***[znanje](https://pitajucene.com/search/znanj/questions/ "Pretraži pitanja o znanju")*** je pogrešno


Nije mi poznato da ima razilaženje među učenjacima oko dozvoljenosti i ispravnosti namaza za takvim imamom. Naravno, ***[mustehab](https://pitajucene.com/search/Mustehab/answers/ "Pretraži odgovore za Mustehab")*** je da se za imame postavljaju najučenije osobe. Međutim, to često nije u rukama džematlija.


Prema tome, nema smetnje da se klanja za osobom koja ima stavove koji ukazuju na njen džehl. ***[Namaz](https://pitajucene.com/search/Namaz/questions/ "Pretraži pitanja o namazu")*** za njom je ispravan. A Allah zna najbolje.


Ve billahi tevfik.


<http://www.ehlus-sunne.ba>


Na pitanje odgovorio dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")*** – zijad-ljakic.com


